***Dižozols – Atklāj sezonu 03/04/2023***

1. Konkursa “*Dižozols – Atklāj sezonu”* organizētājs ir mežu apsaimniekošanas uzņēmums SIA “Dizozols”, reģistrācijas nr.: 40203227482, juridiskā adrese: Ūnijas iela 8 k-7, Rīga, Latvija, LV-1084 (turpmāk - Konkursa organizētājs).
2. Konkursa norises kārtību, saskaņā ar esošajiem noteikumiem, nosaka Konkursa organizētājs un noteikumu ievērošana ir obligāta visiem Konkursa dalībniekiem.
3. Konkursa norises teritorija - visa Latvijas Republikas teritorija. Konkursā var piedalīties ikviena fiziska persona, kura ir sasniegusi 18 gadu vecumu.
4. Konkursa norises sākuma datums ir 2023.gada 3.aprīlis. Konkursa norises beigu datums ir 2023.gada 9.jūnijs. Dalības pieteikšana Konkursā: no 2023.gada 3.aprīļa 00:00 līdz 2023.gada 8.jūnijam 23:59.

* Lai piedalītos konkursā, dalībniekam, mājaslapā [www.atklajsezonu.lv](http://www.atklajsezonu.lv), sociālo tīklu platformā Facebook vai zvanot uz bezmaksas tālruni: 8877 nepieciešams aizpildīt aptauju. Aptaujā jānorāda vārds, uzvārds un tālruņa numurs un jāatbild uz jautājumiem. Reģistrācija ir bez maksas.
* Lai veiktu dalību Konkursā, jāatbild uz jautājumiem, kas apzīmēti ar zvaigznīti – jānorāda vārds, uzvārds, dalībnieka tālruņa numurs un jāatbild uz jautājumiem.
1. Lai piedalītos Konkursā, nav nepieciešams maksāt dalības maksu, reģistrācija Konkursā ir bez maksas.
* Neveiksmīgas reģistrācijas gadījumā Konkursa dalībnieks par to tiek informēts un var labot datus, kamēr reģistrācija ir veiksmīga, pretējā gadījumā Konkursa dalībnieks netiek reģistrēts dalībai Konkursā.
1. Konkursā nevar piedalīties SIA “Dizozols” darbinieki un viņu ģimenes locekļi. Gadījumā, ja tiek konstatēts, ka norādīto uzņēmumu darbinieks / ģimenes loceklis ir piedalījies Konkursā, viņam balva netiek izsniegta.
2. Konkursa norises laikā, Konkursa organizētājs veic noteiktu personas datu ievākšanu un apstrādi (ar personu datu apstrādes noteikumiem var iepazīties https://www.xn--diozols-exb.lv/lv/privatuma-politika)
* vārds, uzvārds, tālruņa numurs - šie dati tiek izmantoti, lai identificētu un publicētu Konkursa laimētājus un informētu viņus par laimestu.
* Konkursa dalībnieks piekrītot šiem konkursa noteikumiem, piekrīt saņemt personalizētus piedāvājumus, uzaicinājumus piedalīties aptaujās, vai sadarbības piedāvājumu no SIA ”Dizozols”.
* Uzvarētāja fotoattēli fotogrāfijās vai video ieraksti ar uzvarētāju - var tikt izmantoti Konkursa organizētāja mārketinga vajadzībā Pusēm savstarpēji vienojoties.

|  |
| --- |
| 1. Balvu fonds: **Balvu fonds**
 |

9 dāvanu kartes no Rimi 100.00 EUR vērtībā

9 dāvanu kartes no K SENUKAI 100.00 EUR vērtībā

1 dāvanu karte no Latvia Tours 1000.00 EUR vērtībā

1. Laimētāja izlozi nodrošina konkursa organizētājs SIA “Dizozols”. Izloze tiek veikta katru nedēļu pirmdienā. Ja pirmdiena iekrīt Valsts svētku dienā, izloze tiek veikta vienu darba dienu vēlāk.

1. Laimētāji tiks publicēti [www.atklajsezonu.lv](http://www.atklajsezonu.lv) lapā. Mājaslapā tiks publicēts laimētāja vārds un daļa no telefona numura.

1. SIA “Dizozols” glabā un apstrādā Jūsu personas datus tikai tik ilgi, kamēr no Jūsu puses nav izteikta atteikšanās no turpmākās saziņas un/vai jaunumu saņemšanas vai normatīvajos aktos noteiktajā kārtībā un termiņā.

1. Laimestu ieguvējs par laimesta saņemšanu tiks informēts personīgi, zvanot vai nosūtot īsziņu uz telefona numuru, kas norādīts reģistrējoties Konkursam.
* Ja uzvarētājs nesniedz pilnvērtīgu informāciju laimesta saņemšanai vai neierodas pēc laimesta 14 dienu laikā, uzvarētājs zaudē laimesta saņemšanas tiesības.
1. Uzvarētāji var arī paši sazināties ar Konkursa organizētājiem pa tālruni 28005577 darba dienās no 10:00 līdz 17:00 un vienoties par balvas saņemšanu.

1. K Senukai un Rimi dāvanu kartes uzvarētājiem tiks nosūtītas 5 darba dienu laikā no laimēšanas mirkļa. Galvenā balva dāvanu karte no Latvia Tours tiks pasniegta Rīgā. Konkursa laimētājs patstāvīgi sedz visus papildus izdevumus, ja tādi rodas pie dalības Konkursā un/vai laimesta saņemšanas, t.sk., iedzīvotāju ienākuma nodokli.

1. Konkursa organizētāji nevar tikt uzskatīti par vainīgiem, ja Konkursa dalībnieki nevērīgi izturas pret šiem Konkursa noteikumiem vai neatbilst kādiem no iepriekš minētajiem nosacījumiem.

1. Konkursa organizētāji nenes atbildību par Konkursa dalībnieku izslēgšanu no izlozes, kā arī par balvas neizsniegšanu gadījumos, ja nav ievēroti Konkursa noteikumi vai Konkursa dalībnieku sniegtā informācija ir nepatiesa vai neprecīza, vai, ja ar Konkursa laimētājiem nav izdevies sazināties ar Konkursa Organizatoru no Konkursa organizatora neatkarīgu iemeslu dēļ.
2. Visas pretenzijas par Konkursa rīkošanu un/vai norisi jāiesūta rakstiski Konkursa organizētājam – SIA “Dizozols”, reģistrācijas nr.: 40203227482, juridiskā adrese: Ūnijas iela 8 k-7, Rīga, Latvija, LV-1084 vai elektroniski uz e-pastu konkurss@dizozols.ir līdz 2023. gada 16.jūnijam ar norādi “Dižozols – Meža konkurss”, pilnībā izklāstot iebildumus un to pamatojumu, pievienojot dokumentus vai to kopijas, uz kurām ir atsauces pretenzijā.
3. Pretenzijas, kas iesniegtas pēc 2023. gada 16.jūnija, netiek izskatītas un nerada juridiskas sekas.
4. Konkursa organizētājs izskata saskaņā ar Noteikumu 17. punktu saņemto pretenziju un atbild uz to 15 (piecpadsmit) dienu laikā pēc saņemšanas. Ja Konkursa organizētājs uzskata pretenziju par pamatotu, tas atbildē norāda pretenzijas apmierināšanas kārtību un termiņus.
5. Konkursa dalībnieks ir tiesīgs atsaukt dalību Konkursā ar rakstveida iesniegumu Konkursa organizētājam, norādot konkrētā Konkursa nosaukumu.
6. Konkursa organizētāja un Konkursa dalībnieku tiesības un pienākumi ir noteikti tikai šajos Konkursa noteikumos. Piekrītot noteikumiem, dalībnieks apņemas tos ievērot.
7. **Reklāmas materiālos pieejamajai informācijai par Konkursu ir tikai informatīvs raksturs. Konkursa organizētājs patur tiesības jebkurā laikā un bez iepriekšēja brīdinājuma veikt izmaiņas Konkursa noteikumos, lai nodrošinātu Konkursa drošu un godīgu norisi. Konkursa noteikumu izmaiņas stājas spēkā no to publicēšanas brīža.**